ประจำเดือนหยุดไปหลายวันแล้วค่ะแค่ตอนนี้เวลาปัสสาวะ จะมีมูกใสๆปนเลือดออกมาตลอดเลยค่ะ และที่กางเกงในบางวันก็มีเลือดติดบางๆค่ะเกิดจากอะไรค่ะ เพราะตอนนี้กำลังปล่อยให้มีน้องด้วยค่ะ
สวัสดีค่ะ หากเลือดออกมาจากช่องคลอด ไม่ได้ออกจากท่อปัสสาวะ เลือดที่ออกมาระหว่างรอบประจำเดือนดังกล่าว ถือเป็นอาการผิดปกติ โดยอาจเกิดจาก1.มีการตั้งครรภ์ที่ผิดปกติ เช่น แท้งคุกคาม เป็นต้น แต่หากเป็นคนที่มีระยะห่างระหว่างรอบเดือนที่สม่ำเสมอ และประจำเดือนในรอบที่แล้วมาตรงวันตามที่ควรจะมา และเพิ่งหมดไป ก็ไม่น่าใช่เลือดจากการตั้งครรภ์ค่ะ2.ผลข้างเคียงจากการใช้ยาฮอร์โมนต่าง ๆเช่น ยาคุมกำเนิด ยาสตรี ยาสมุนไพร อาหารเสริม เป็นต้น รวมถึงยาบางชนิด เช่น ยาต้านการแข็งตัวของเลือด เป็นต้น3. มีมดลูกอักเสบ แต่มักมีตกขาวที่ผิดปกติร่วมด้วย4. เยื่อบุโพรงมดลูกหนาตัวผิดปกติ มะเร็งเยื่อบุโพรงมดลูก มะเร็งปากมดลูก5. มีโรคในระบบอื่นๆ เช่น มีภาวะไทรอยด์ฮอร์โมนต่ำ มีเกร็ดเลือดต่ำ เป็นต้นหากยังคงมีเลือดออกจากช่องคลอดกะปริดกะปรอยดังกล่าว แนะนำควรไปพบแพทย์เพื่อตรวจหาสาเหตุค่ะ